ועדת החינוך, התרבות והספורט, כנסת 25, פרוטוקול מספר 43, 2023-05-16 00:00

יוסף טייב: בוקר טוב

יוסף טייב:  היום יום שלישי, כ"ה באייר התשפ"ג, 16 במאי 2023, ואני מתכבד לפתוח את ישיבת ועדת החינוך, התרבות והספורט

יוסף טייב:  על סדר-היום: הצעת תקנות מכוני כושר (רישוי ופיקוח)(פטור מנוכחות מדריך בחדר כושר)(הוראת שעה)(תיקון מס

יוסף טייב: ), התשפ"ג-2023

יוסף טייב:  אני לא יודע מה מספר התיקון

יוסף טייב:       עיינתי בהוראת השעה, וישבתי גם עם היועץ המשפטי, עמותות, חברי כנסת ועם מי שעוסק בתחום

יוסף טייב:  הוראת השעה הזו ניתנה ל-18 חודשים כדי לתת למשרד אפשרות ללמוד האם באמת קיים צורך במדריכי כושר או לא

יוסף טייב:  להבנתי, והמשרד יסביר לי, אני לא יודע באמת האם המשרד הצליח לעשות איזושהי עבודה סביב נושא זה, למרות אותם 18 חודשים

יוסף טייב:  המשרד מבקש עכשיו להאריך את אותה הוראה שעה בתקנות בעוד 12 חודשים

יוסף טייב:  ואני שואל את עצמי האם בתקופה הזו, שבה אנחנו הולכים להאריך את התקנות, המשרד אכן יצליח לעשות משהו סביב הנושא הזה

יוסף טייב:  כי אם המשרד לא יצליח, אז מה הטעם בהארכת התקנות?      הנחתי הנחה, ויכול להיות שהיא לא נכונה, ולכן אתן למשרד אפשרות לפרט לנו האם לא נעשתה עבודה, או שכן

יוסף טייב:  אנחנו נשמח לקבל פירוט

יוסף טייב:       רועי, בבקשה

רועי ברקוביץ': שלום לכולם

רועי ברקוביץ':  שמי רועי ברקוביץ', מנהל האגף להכשרת מאמנים

רועי ברקוביץ':  נמצא איתי יואב רם, מנהל המטה ראש מינהל הספורט

רועי ברקוביץ':      ההערה שלך היא בהחלט מוצדקת, חבר הכנסת

רועי ברקוביץ':  בסופו של דבר, עשינו עבודה

רועי ברקוביץ':  מבחינתו, היא לא מספקת מבחינה מקצועית, כדי שנבוא יותר מגובשים לאן אנחנו רוצים להביא את חוק מכוני הכושר

רועי ברקוביץ':  אתן הקדמה בקטע זה, ואציין גם מה עשינו בעניין

רועי ברקוביץ':  בסופו של דבר, חוק מכוני הכושר נחקק בתקופה שבה כל זה היה די בחיתולים

רועי ברקוביץ':  עולם הכושר עוד לא היה מוסדר והוא היה ללא מספיק יידע

רועי ברקוביץ':  אבל העולם היום השתנה לחלוטין

רועי ברקוביץ':  יש לנו יותר מ-1,900 חדרי כושר שפזורים ברחבי הארץ, רשתות ענק, מנגנונים של שימור לקוחות, של עבודה מול לקוחות, תחרות עצומה על קהל המתאמנים

רועי ברקוביץ':  רוב המתאמנים פוגשים חדרי כושר ומכוני כושר או מכשירים כאלה בבתי הספר, בצבא, באוניברסיטה, וכמובן גם ברשתות החברתיות, ביוטיוב, באפליקציות חינמיות להורדה

רועי ברקוביץ':       גם כשניתנו 18 החודשים, היינו צריכים לצאת לשטח ולעבד את הנתונים

רועי ברקוביץ':  נכנסנו אז לתהליך של פגישות, שלפחות שתיים מהן היו עיקריות, עם רשתות חדרי כושר כדי לשאול מה קורה עם הסיפור הזה ואיך זה משפיע

רועי ברקוביץ':  נפגשנו גם עם מדריכים שעובדים במכוני הכושר כדי לדעת איפה זה עובד

רועי ברקוביץ':  אני יכול לספר לכם על ההתרשמות שלנו

רועי ברקוביץ':  ובכל זאת, אנחנו מבינים היום שבמצב הנוכחי היום, אנחנו צריכים עוד זמן כדי לבחון את ביטול חוק מכוני הכושר

רועי ברקוביץ':  אני יכול לדבר  גם על זה הרבה אם אתבקש

רועי ברקוביץ':  אבל המדינה לא יכולה להמשיך וליצור רגולציה על משהו שכבר כמעט  אין בו רגולציה

רועי ברקוביץ':  כל החוק הזה השיל מעליו המון היבטים, כמו, למשל, רישוי עסקים

רועי ברקוביץ':  יש היום מקומות שבהם כלל לא נדרש מדריך, כמו בתי מלון, משרדים, מקומות עבודה

רועי ברקוביץ':  יש חדרי כושר שפזורים בכל הארץ, וגם בפארקים ישנם

רועי ברקוביץ':  אלו מכוני כושר לכל דבר ועניין ואנשים מתאמנים שם באופן חופשי, ואנחנו רוצים לעודד

רועי ברקוביץ':  מצד שני, כל מכוני הכושר הם עסקים של אנשים שמובילים את העניין הזה והם בעלי המקום

רועי ברקוביץ':  האחריות היא כול כולה עליהם

רועי ברקוביץ':  האחריות שלהם מסתכמת בהדרכה, בשימור לקוחות, וגם בבטיחות הלקוחות המבוגרים והצעירים

רועי ברקוביץ':  אנחנו כמדינה רוצים לבחון את העניין הזה עוד פרק זמן, כולל מה קורה בעולם, כי הסקר האחרון שעשינו היה ב-2017

רועי ברקוביץ':  אנחנו רוצים לעשות סקר מקיף על מה קורה בעולם

רועי ברקוביץ':  אנחנו רוצים לבדוק מול גופים  נוספים שהם שחקנים במשחק הזה כמו מדריכים, לקוחות, מומחים בתחומי הכושר הגופני, ולהבין את ההשלכות

רועי ברקוביץ':  בשלב הזה, אנחנו עדיין לא מוכנים לעניין הזה

רועי ברקוביץ':  בכל זאת היתה מערכת בחירות, היו עניינים בשוטף

רועי ברקוביץ':  המנגנון עובד, אבל אנחנו חושבים שאנחנו עדיין לא נמצאים שם כדי להחליט ולבוא מוכנים לנושא הזה

רועי ברקוביץ':  ולכן, אנחנו צריכים את תקופת ההארכה הזו

יוסף טייב: רועי,  האם בעבודה שעשיתם במשרד יצא לכם לבדוק את ההשפעה שיש לאותה הוראת השעה על הקטינים?     

רועי ברקוביץ': כן, בוודאי

יוסף טייב: האם זה הוביל אולי גם לאפליה שלהם? האם הם משתמשים פחות במכוני כושר בעקבות כך?     

רועי ברקוביץ': קטינים, למי שלא יודע, הם הדור הבא של מתאמני חדר הכושר

רועי ברקוביץ':  יש הרבה מכונים שהרצון שלהם הוא שייכנסו כמה שיותר קטנים

רועי ברקוביץ':  להיפך, הם מעודדים את הקטינים להגיע

רועי ברקוביץ':  הרבה הורים לילדים בני 14 ומעלה שולחים את ילדיהם להתאמן

רועי ברקוביץ':  קטינים לא באים לבד, יש להם הורים

רועי ברקוביץ':  ברגע שהורים רוצים לשלוח את הילד לעשות פעילות גופנית כי יש להם הרבה יותר מודעות, אז הם שולחים את הילד למכון הכושר

רועי ברקוביץ':  מכון הכושר לא יגיד להורה לא להביא את הילד שלו אליהם

רועי ברקוביץ':  שוב,  מכון הכושר הוא עסק פרטי שיש לו פחות מודעות לקטינים, או פחות צורך להביא קטינים

רועי ברקוביץ':  זה לא דבר שקשור לכל מה שנעשה פה לפנינו

רועי ברקוביץ':       כמובן שבכל המהלכים שאנחנו עשינו ברמה הלאומית של ספורט עממי, תחרות ריצה וצעדות וימי ספורט, אנחנו מעודדים צעירים כמבוגרים ללכת למכוני הכושר חוגים, כמו ללכת לכל מיני דברים אחרים שקיימים כמו חוגים, חוגי קרוספיט, אימונים פונקציונליים

רועי ברקוביץ':  הכול סביב עבודה עממית ופיתוח כושר גופני

יוסף טייב: לגבי היעדרו של מדריך בחדרי כושר - האם אנחנו יודעים על מקרים שבהם זה הביא למצב מסוכן כלפי לקטינים, אנשים עם מוגבלויות, נשים בהיריון, גיל השלישי? אני לא אומר שלא צריך להאריך את התקנות אלא אני אומר שאנחנו צריכים להיות אחראים

יוסף טייב:  הכי קל להגיד: אנחנו לא צריכים מדריכי כושר, ואנחנו נבדוק במשרד

יוסף טייב:  זה ייקח לנו 12 חודש, שנתיים, שלוש, 36 חודשי - לא יודע, כמה שייקח

יוסף טייב:  מצד שני, אני יכול להגיד: כל עוד אני לא אוסף את הנתונים הללו, ואני לא יודע מה קורה, אז אין בעיה

יוסף טייב:  אנחנו לא נשים את מדריכי הכושר, אבל אנחנו נפעיל איזשהו מערך של פיקוח, עם דד-ליין מאוד ברור, כדי שנדע מה הנתונים שאנחנו הולכים לקבל

יוסף טייב:  להאריך את זה בעוד 12 ולהגיד: נראה מה יהיה, ואם נצטרך נאריך, אז את זה עוד - יש לי תחושה שאנחנו - - -

יוסף טייב:  ושוב, היו בחירות, ואני לא בא בתלונות

יוסף טייב:  אבל בסוף כרגולטור וכמפקח על המשרד, אני כיו"ר ועדה, וגם חברי הכנסת שנמצאים פה, ודיברתי עם רובם, לפחות עם חברי הוועדה, הם אמרו: עם כל הכבוד, יכול להיות שיש צורך להאריך את התקנות

יוסף טייב:  אבל יחד עם זאת, יכול להיות שצריך להביא לאיזשהו מערך של פיקוח שייכנס למשרד באיזשהו תחום של זמנים וייתן לנו ביטחון שאכן יהיו לנו הנתונים ונוכל לצאת לדרך

רועי ברקוביץ': אני רוצה שיואב רם, האחראי על פניות הציבור אצלנו, יציג את עמדתו כי זה קשור לשאלה האם הגיעו תלונות משרד

יוסף טייב: יואב, בבקשה

יואב רם: בוקר טוב

יואב רם:  אני באמת מטפל בפניות הציבור שקשורות לספורט במשרד התרבות והספורט

יואב רם:  מדובר בפניות שמגיעות ללשכות המנכ"ל והשר וישירות אלינו

יואב רם:  בשנה וחצי האחרונות, מאז שתוקנה הוראת השעה, הגיעו אלינו מספר פניות שנוגעות למכוני כושר

יואב רם:  אף לא אחת מהן עסקה, לא בנושא אפליית קטינים, מניעת כניסה שלהם, או ניסיון למנוע כניסה שלהם, וגם לא בנושא היעדר מדריכי כושר במכון עצמו

יואב רם:  הפניות שכן התקבלו עסקו בדרך כלל בנושאים כמו בטיחות מכשירים, מרחק בין מכשירים, פיקוח על מכוני הכושר, הצהרות בריאות

יוסף טייב: מה מספר התקנים שיש היום למשרד בנושא הפיקוח?     

יואב רם: אפס

רועי ברקוביץ': אין לנו

יוסף טייב: אתה רציני?     

יואב רם: כן, בוודאי

יואב רם:  אתייחס לנושא הפיקוח

יואב רם:  עד דצמבר, למיטב זכרוני, היתה רגולציה על מכוני כושר במסגרת חוק רישוי עסקים

יואב רם:  לפני כן ניתן פטור למכוני כושר עד 800 מטר מרובע של המכון מרישוי עסקים, ובדצמבר בוטלה לחלוטין ההתייחסות למכוני כושר בחוק רישוי עסקים

יואב רם:  זה היה לפני התיקון האחרון

יואב רם:  התיקון האחרון ביטל לחלוטין את ההתייחסות למכוני כושר בחוק רישוי עסקים

יואב רם:   כיום לא נדרש רישוי עסקים לצורך הפעלת מכון כושר

יואב רם:  כלומר, הפיקוח היחידי שכן היה, זה פיקוח של הרשויות המקומיות מכוח חוק רישוי עסקים, גם הוא בוטל, ולא על ידינו

יואב רם:  כלומר, ללא קשר אלינו ולתהליכים שאנחנו מבקשים לקיים

יואב רם:       יש שני היבטים בנושא הארכת תוקף הוראת השעה: הראשון הוא, כמובן, האם ראוי שהוראת השעה תמשיך, ולכך התייחס רועי

יואב רם:  אנחנו לא מצאנו שום בעיה

יואב רם:  ולהיפך, בפגישות שקיימנו ראינו שהפטור שניתן בהוראת השעה סייע למכוני הכושר, ולא להיפך

יוסף טייב: אתה אומר "סייע"

יוסף טייב:  באיזה היבטים? סליחה, שאני שואל

יוסף טייב:  אני פשוט רוצה להבין את האירוע

רועי ברקוביץ': קודם כול, בוא נסגור שאתה לא צריך להגיד "סליחה"

רועי ברקוביץ':  אני שמח שאתה מתעניין

רועי ברקוביץ':  זה העולם שלנו ואתה יכול לשאול את כל השאלות

רועי ברקוביץ':  בסופו של דבר, כאמור, חדרי הכושר הם עסק פרטי, ובעלי המכונים רוצים לייעל את עבודתם

רועי ברקוביץ':  למשל, יש שעות מתות שבהן מגיעים שניים-שלושה אנשים למכון כושר

רועי ברקוביץ':  רובם לא באים סתם, אלא הם בעלי יידע

רועי ברקוביץ':  כלומר, הם רכשו יידע

רועי ברקוביץ':  ולכן, בשעות האלה אין סיבה להכניס מדריך שיילווה אותם

רועי ברקוביץ':  המדריך יושב שם וקורא עיתון

רועי ברקוביץ':  לצד זה, מבירורים ומשיחות שעשינו, אף מכון לא הפסיק את עבודת המדריכים

רועי ברקוביץ':  אנחנו לא מחייבים אותם, אבל הם נותנים את השירות

רועי ברקוביץ':  זו אחריות שלהם

רועי ברקוביץ':  במידה והם יתרשלו, הם צפויים לבעיות שלהם מול תביעות וביטוח

רועי ברקוביץ':  ברגע שכל הסיפור של חדרי הכושר נמצא אצלם ברמה מקצועית, כי התפתחו דברים, יש להם מנגנון של - - -     

יוסף טייב: רועי, בסוף המשרד הוא הרגולטור

יוסף טייב:  זה כמו שאני אומר שלבית הספר יש אחריות על הילד, למה אני צריך פיקוח? לבעל המעון יש אחריות על הילד

יוסף טייב:  האם אני כרגולטור צריך לפקח? לא, הוא ייקח את האחריות, והוא יספוג אם מה קורה משהו לילד

רועי ברקוביץ': זה לא אותו הדבר

רועי ברקוביץ':  אני הייתי במשרד החינוך 23 שנים

רועי ברקוביץ':  בית ספר הוא לא עסק פרטי, והוא לא עסק נושא רווחים

יוסף טייב: ביקשנו רגולציה ופיקוח על מעונות יום פרטיים, למרות שהם פרטיים, כי אנחנו מבינים שכשהמשרד הוא רגולטור של נושא מסוים, הוא האחראי על הסיפור

יוסף טייב:  ופה יש לי תחושה שהמשרד אומר: אני לא לוקח שום אחריות על הסיפור הזה

גלעד מלכא: עו"ד גלעד מלכא, המחלקה המשפטית, משרד הספורט

גלעד מלכא:  אני רוצה לתת איזשהו רקע להבין למה הגענו לדיון הזה כדי שנבין מה אנחנו מבקשים

גלעד מלכא:  לפני שנה וחצי הגענו לתקן את התקנות להפחית רגולציה, גם באצטלה של הקורונה שהיתה, ולעזור גם למכוני הכושר

גלעד מלכא:  ביקשנו לתקן את התקנות ולתת פטור מחובת מדריך, כפי שמפורט בתיקון של הוראת השעה

גלעד מלכא:  היה איזשהו שיח משפטי האם לשר היתה סמכות לתת את הפטור באמצעות תיקון תקנות או שזה מצריך תיקון חקיקה

גלעד מלכא:  בסוף הוועדה החליטה שנעשה זאת באמצעות הוראה שעה למשך שנה וחצי, ושאנחנו נבדוק את ההשלכות של מתן הפטור, ובהתאם אנחנו נבצע את תיקון החקיקה, או שאנחנו נבטל את הוראת השעה

גלעד מלכא:  כפי שרועי ויואב רם הסבירו, השלכות הפטור הן חיוביות

גלעד מלכא:  לא התקבלו תלונות בגין הפטור, והמשרד חושב כמדיניות שכן צריך להמשיך עם הפטור הזה

גלעד מלכא:      מה שקרה לאחר תיקון הוראת השעה זה שבאמצעות חוק ההסדרים ביטלו את חובת הרישיון וחובת ביטוח של מכוני הכושר בחוק רישוי עסקים, כשהיתה חקיקה עקיפה לחוק מכוני הכושר, ודיללו כמעט את כל החוק

גלעד מלכא:  אין למשרד הספורט כמעט מה לעשות במכוני כושר

גלעד מלכא:  אם פעם כדי לתת את הרישיון היה איזשהו מפקח שהיה צריך לתת איזושהי חוות דעת לעניין מרחק המכשירים, היום אין חובת רישיון

גלעד מלכא:  אין רישוי עסקים במכוני כושר ואין חובת ביטוח

גלעד מלכא:  לכן, משיקולים של משאב ציבורי וזמן של עובדי ציבור, הבנו שאנחנו כן רוצים להשאיר את הפטור

גלעד מלכא:  אך, מאחר ודיללו את החוק, עלתה חשיבה שאמרה: סליחה, אם דיללו כול כך את החוק, אולי צריך בכלל לבטל את החוק

גלעד מלכא:  בשנת 2017 נעשתה על ידי מינהל הספורט איזושהי בדיקה מה קורה בעולם בנושא מכוני כושר, והבינו שברוב המדינות אין בכלל רגולציה על מכוני כושר

יוסף טייב: האם ברוב המדינות הם גם לא חייבים בביטוח?     

גלעד מלכא: אני לא יודע

גלעד מלכא:  האם אתה יודע להגיד לגבי ביטוח? אם אין רגולציה, אז יכול להיות שאין חובת ביטוח כי זה משהו פרטי

יואב רם: ברוב המדינות אין רגולציה בכלל

יוסף טייב: שוב, אתה מבין שיש פה אירוע

יוסף טייב:  אנחנו לא מחייבים מדריכים, לא מחייבים ביטוח, לא יודעים מה קורה, באיזה תקן המכשירים נמצאים

יוסף טייב:  שוב, אני לא הייתי אז, אבל אני מנסה להבין את האירוע

יוסף טייב:  חברים, בסוף אנשים משתמשים במתקנים האלה והם נמצאים שם

גלעד מלכא: זה בדיוק מה שאנחנו רוצים לבדוק - האם אנחנו נשארים עם החקיקה, ואולי עושים איזושהי רגולציה נוספת, או שאנחנו בכלל מבטלים את החקיקה

גלעד מלכא:  על מנת לקבל את ההחלטות האלה, רועי במינהל הספורט צריך לעשות בכובד ראש בדיקות באקדמיה, בחו"ל, בארץ, מול מכוני כושר והמדריכים, לראות את האפקט על קטינים, ובסוף לקבל את ההחלטה

גלעד מלכא:  הבקשה שלנו להארכה היא כדי לבדוק האם אנחנו מבטלים את החוק או לא

גלעד מלכא:  לעניין הפטור - כפי שרועי ויואב הסבירו, ההשלכות של הפטור היו חיוביות, וגם לא התקבלו תלונות בגין הפטור

גלעד מלכא:  אני מקווה שהצלחתי לעשות איזשהו סדר

יוסף טייב: תודה רבה

סימון דוידסון: באתי לקלקל את החגיגה

יוסף טייב: אין פה חגיגה

יוסף טייב:  אני שעה מקלקל פה את החגיגה בגלל לילה בלי שינה

גלעד מלכא: לפני שנה וחצי אתה חגגת פה, לפני שנה וחצי היית חתן האירוע

סימון דוידסון: ממש לא

יוסף טייב: הוא תמיד חתן האירוע בנושא הספורט

יואב רם: שאלת לגבי חובת ביטוח וכד' - במרבית המדינות שבדקנו, אין חקיקה ואין רגולציה למכוני כושר ברמת המדינה

יואב רם:  יתרה מזאת, גם בישראל על חלק לא מבוטל של מכשירים של חדרי כושר, שנמצאים מחוץ לחדרי הכושר, באוויר הפתוח, ואני מניח שכולם מכירים את מכשירי הכושר שנמצאים בפארקים ובגינות הציבוריות, כמובן שגם שם אין חובת ביטוח, אין חובת נוכחות מדריך, אין מגבלות

יואב רם:  יש שילוט של העיריות, שמתקינות את המכשירים, איך להשתמש, הדרכה נכונה, וכמובן - - -     

יוסף טייב: האם העירייה והשלטון מקומי לא חייבים לבדוק שהמכשירים במצב תקין ולבדוק את המכשירים?     

יואב רם: נכון להיום, ברגע שאין - - -      

יוסף טייב: לצורך העניין, אני יודע שבמתקני ילדים יש

סימון דוידסון: למה זה קשור לתקנה הזו?     

יוסף טייב: אני שואל באופן כללי

יוסף טייב:  התגלגלנו בנושא

סימון דוידסון: ברור שהם צריכים

סימון דוידסון:  צריך לעשות אישור תקינות כל שנה, צריך לסמן את זה, צריך להיות תאריך

סימון דוידסון:  אני מדבר על המכשירים שאנחנו רואים בפארקים

רועי ברקוביץ': אבל גם במקרה של מכוני הכושר, ואולי קצת קשה לנו להבין בתודעה, כאמור, מכון הכושר שייך לבעלים

רועי ברקוביץ':  זה עסק פרטי שלו

רועי ברקוביץ':  המדינה לא יכולה לקחת אחריות על השאלה האם המכון יבדוק

רועי ברקוביץ':  המכון חייב לבדוק את עצמו, הוא חייב לבדוק את המכשירים, הוא חייב לעשות ביטוח לעצמו, כי אחרת זו תהיה התרשלות אם הוא לא יעשה

רועי ברקוביץ':  האחריות חייבת להיות, ואנחנו נבדוק את זה, - - -     

יוסף טייב: מה יהיה אם הוא לא יעשה?     

גלעד מלכא: הוא חשוף לתביעות נזיקיות

גלעד מלכא:  זו האחריות שלו

גלעד מלכא:  כל עסק עושה ביטוח

יוסף טייב: רק תביעות נזיקיות, אבל בחוק העונשין אין לו שום דבר

יואב רם: יש היום עשרות מתקני נינג'ה שמפוזרים בכל רחבי הארץ

יואב רם:  הם לא שונים בסיכון

יואב רם:  אם כבר, הם מסוכנים הרבה יותר מכל חדר כושר

רועי ברקוביץ': גם בפארקים

יואב רם: וגם בפארקים

יוסף טייב: אני מסכים איתך

יוסף טייב:  אבל, יואב, האם זה אומר שזה בסדר? אני לא יודע

יוסף טייב:  אני שואל שאלות, אני לא מביע

יואב רם: החבות של בעלי המכשירים או בעלי מכוני הכושר היא חבות נזיקית

יואב רם:  כלומר, אם חלילה וחס מישהו נפגע כתוצאה משימוש במכשיר לא תקין או שהוצב בצורה לא נכונה, הוא תובע את מי ששם את המכשיר שם או מי שהפעיל את המכשיר או את חדר הכושר

יואב רם:  ככה זה עובד בעולם, ככה זה עובד גם בארץ במרבית המתקנים שפשוט לא מוגדרים כמכוני כושר

סימון דוידסון: היה לי מאוד-מאוד חשוב להגיע

סימון דוידסון:  קודם כול, גילוי נאות – כל חיי עסקתי בנושא הזה

סימון דוידסון:  היו לא מעט עסקים

סימון דוידסון:  הקמתי מועדונים מאוד גדולים, ואני מכיר את הנושא הזה מכל הצדדים: מהצד של הרגולציה, המפעיל, המשקיע והמדריך, מהצד המקצועי של ספורטאים תחרותיים, וכן הלאה

סימון דוידסון:  איך התקנה הזו נולדה? התקנה נולדה כי דיברנו המון בקדנציה הקודמת על עודף רגולציה

סימון דוידסון:  המועדונים של הלואו-קוסט, של אלה שמשלמים מעט, העלו את הנושא הזה דרך משרד הספורט, וכמובן שזה הגיע אחרי זה לכנסת עם לחץ גדול מאוד, כדי להשתוות לדברים שקורים בעולם

סימון דוידסון:  וזה נכון שזה קורה בעולם

סימון דוידסון:  זה נכון שבעולם אתה יכול להיכנס לחדר כושר גדול שבו אין מדריך ואין אף אחד שיכול ללוות אותך

סימון דוידסון:  התקנה הזו הגיעה, ובהתחלה הייתי מאוד-מאוד נגד

סימון דוידסון:  התחלתי להבין שיש דברים שהם קצת מוצדקים

סימון דוידסון:  ולכן, נתנו להם זמן מוגבל לבחון איך זה עובד בשטח

סימון דוידסון:  אני אגיד לך ששום דבר לא נבחן ולא נבדק

סימון דוידסון:  רועי יכול לחלוק עליי

סימון דוידסון:  גם קשה מאוד לבחון את זה

סימון דוידסון:  בתקנות האלה יש דברים חיוביים, אבל יש בהן גם דברים שליליים שלא עוזרים

סימון דוידסון:  אני הכנסתי את המקל בגלגל של הקטינים

סימון דוידסון:  בסופו של דבר, הוא די משנה את כל התקנה הזו

סימון דוידסון:  כי אם יש לך קטין אחד במועדון, אתה חייב מדריך

סימון דוידסון:  כלומר, על פי התקנה, אפילו אם יש לך שלושה אנשים בחדר הכושר ויש לך קטין אחד, אתה חייב מדריך

יוסף טייב: זה אומר שאם קטין מגיע, נניח, בשעה שלוש, ואין מדריך, אז הוא לא יכול להיכנס

סימון דוידסון: נכון, חד-משמעית

יוסף טייב: אז זה כן מפלה את הקטינים

יוסף טייב:  כי הרי ברור לך שמכון כושר לא יחזיק מדריך ליום שלם כי קטין מגיע בשעה שלוש

גלעד מלכא: זה הרעיון – שהוא לא חייב להחזיק יום שלם

גלעד מלכא:  הוא יכול להחזיק רק שעתיים

גלעד מלכא:  זו האפשרות של מתן הפטור, זה בדיוק העניין

יוסף טייב: זה אומר שהקטין צריך לקבוע וליידע שהוא בדרכו למכון הכושר

גלעד מלכא:  זה עוזר לקטינים

גלעד מלכא:  הקטינים הם דור ההמשך

גלעד מלכא:  אין מכון כושר שלא יכניס קטינים, כי הוא יודע שזה המנוי שהוא לא רק לשנה הזו אלא גם לשנה הבאה והלאה

גלעד מלכא:  יכול להיות שדברי חבר הכנסת דוידסון רק מחזקים את העניין שאם נבטל את החוק ולא תהיה חובת מדריך גם לקטינים, אולי גם הנושא שהוא אומר ייפתר

גלעד מלכא:  יכול להיות

גלעד מלכא:  אלו דברים שאנחנו בוחנים

סימון דוידסון: מה שעושה יותר שכל זה לדבר על מספר

סימון דוידסון:  כי הקטע הזה של קטין - הוא לא יותר מסוכן מאדם בן שמונים שעולה לחדר הכושר

סימון דוידסון:  זאת אומרת, אנחנו לא מטפלים בגיל השלישי

סימון דוידסון:  דיברנו על זה

סימון דוידסון:  אבא שלך יכול לעלות לחדר הכושר, ואנחנו לא נוגעים בחוק בדבר הזה

סימון דוידסון:  צריך להבין, ותסכימו איתי, שכאשר אדם מבוגר מגיע לחדר הכושר, הוא זקוק לעזרה הרבה יותר מקטין

סימון דוידסון:  הוא צריך הבחנה, הוא צריך שידאגו לו

סימון דוידסון:  יכול לקרות לו משהו, חלילה

סימון דוידסון:  הוא צריך יותר את המדריך

סימון דוידסון:  מה עשינו בתקנה פה? דאגנו לקטינים, ולגיל השלישי לא דאגנו

יוסף טייב: אבל אתה דאגת לקטינים

יוסף טייב:  איך לא דאגת לגיל השלישי?     

סימון דוידסון: נכון, כי קשה מאוד לעשות זאת מבחינת תקנות

סימון דוידסון:  איפה טעיתי? ואני מודה שטעיתי, ולכן נתנו תאריך לבדוק את זה

סימון דוידסון:  היינו צריכים לדבר על מספר מתאמנים

סימון דוידסון:  מספר המתאמנים עושה הרבה יותר שכל

סימון דוידסון:  כי הבעיה של בעלי חדרי הכושר היא בשעות הקצה

סימון דוידסון:  יש הבדל גדול אם ישנם עשרה מתאמנים בחדר הכושר בשעה שש בוקר לבין מצב שבו תשעים מתאמנים בחדר הכושר בשעה שש בערב

סימון דוידסון:  כי מבחינת התקנה, זה לא משנה אם יש עשרה או תשעים, כי עד 99 מתאמנים, אם אין קטינים, המקום יכול להיות בלי מדריך

סימון דוידסון:  כשיש מאה, הוא כבר צריך מדריך

סימון דוידסון:  תחשוב איזה הזיה זו שאתה יכול להכניס 99 אנשים להתאמן בלי מדריך

סימון דוידסון:  אני מבקש שתפתחו פה את הראש

סימון דוידסון:  התיקון צריך להיות בזה שהולכים על מספר מתאמנים, כי העזרה שלכם, הירידה ברגולציה, כלפי בעלי המועדונים תהיה הרבה יותר גדולה

סימון דוידסון:  כי אם אתה אומר: עד שלושים אנשים אני לא מחייב מדריך, אתה עוזר להם הרבה יותר מאשר עד מאה אנשים, והקטינים תקועים באמצע

סימון דוידסון:  כי בשעה בבוקר כשיש עשרה אנשים, או בשתים-עשרה בצוהריים כשיש שמונה אנשים, באמת לא צריך מדריך

גלעד מלכא: אבל אם יגיע אדם מבוגר, כמו שאמרת, בשמונה בבוקר?      

סימון דוידסון: מה זה משנה? המבוגר בכלל לא נכנס פה בתקנה

סימון דוידסון:  הקטין נכנס בתקנה

גלעד מלכא: אבל לעניין הטיעון שאמרת לעניין אביו של חבר הכנסת יוסף

סימון דוידסון: אני לא יכול

סימון דוידסון:  אם אכניס עכשיו את המבוגרים, גמרתי את התקנה

גלעד מלכא: הינה, אתה אומר זאת בעצמך

סימון דוידסון: אז בוא נחשוב על מספר

סימון דוידסון:  נושא השטח גם לא נכנס פה

סימון דוידסון:  זאת אומרת, מבחינת התקנה, מועדון של 1,500 מטר זהה לחדר כושר כמו החדר הזה

יואב רם: אם אתה מדבר על מספר מתאמנים, אז בוודאי שנושא גודל המכון לא רלוונטי

יואב רם:  כי זה לא משנה אם יש עשרה אנשים במקום של 80 מטר או ב-800 מטר

סימון דוידסון: אני רק ציינתי שהגודל הוא לא - - -     

יואב רם: יתרה מזאת, חבר הכנסת דוידסון, אנחנו מכירים, ואתה מכיר היטב את הנושא, ואני חושב שגם אתה תסכים איתנו, לפחות בגישה המקצועית של מינהל הספורט כגורם המקצועי בנושא, ולאחר הסקר ההשוואתי שעשינו וראינו שבשום מקום בעולם אין חוק מכוני כושר, הרגולציה עצמה מיותרת מלכתחילה

סימון דוידסון: ברוב העולם, לא בכול העולם

יואב רם: נכון שגם לפני שנה וחצי ישבנו והסברנו פה שאנחנו רוצים את הוראת השעה על מנת לבחון אפשרות לבטל את החוק במלואו

יואב רם:  לא הגענו להחלטה האם באמת לקדם את החקיקה

יואב רם:  כולנו יודעים שאחד הגורמים המשמעותיים לחוסר ההחלטה הזו היה הבחירות הכלליות שהתקיימו וחילופי השלטון

יואב רם:  אנחנו נמצאים היום במצב שאנחנו צריכים להציג את העמדה המקצועית בנושא ביטול החוק מחדש ובהתחלה לשר הנכנס על מנת שהוא יקבע את מדיניותו

יואב רם:  אנחנו מאמינים שאנחנו נצליח לשכנע בעמדה המקצועית הזו, אבל הדברים לוקחים זמן

יואב רם:  התחלנו מהתחלה עם ממשלה חדשה

יואב רם:  חבר הכנסת דוידסון מכיר ויודע את זה

יואב רם:  הארכת התוקף של הוראת השעה בהחלט נועדה לאפשר לנו להגיע למצב שבו נוכל לעשות תיקון חקיקה

יואב רם:  לא תקנות ולא הוראות שעה – זה הכול

סימון דוידסון: לא הבנתי

סימון דוידסון:  תיקון החקיקה שאתה רוצה זה לבטל בכלל את החובה

גלעד מלכא: בהתאם לממצאים

יואב רם: העמדה המקצועית היא לבטל את כל חוק מכוני כושר

יואב רם:  כלומר, להוריד אותו מספר החוקים

יואב רם:  אנחנו סבורים באופן עקרוני שזו רגולציה מכבידה ומיותרת

יואב רם:  היא לא קיימת ברוב המדינות

יואב רם:  אני מוכן לקבל שזה ברוב מדינות העולם ולא בכל המדינות, לפחות במדינות שאנחנו בדקנו

יואב רם:  ברוב מדינות העולם אין רגולציה כזו

רועי ברקוביץ': אני רוצה להוסיף כי לא היית בהתחלה

רועי ברקוביץ':  אנחנו כן קיימנו מספר פגישות עם הרשתות המובילות בארץ, וגם עם מדריכים באותן רשתות, ולמעשה בחנו את הנושא הזה בעקבות הוראת השעה

רועי ברקוביץ':  אנחנו יותר מלמדים שלמרות האפשרות של מכוני הכושר לבטל מדריכים, הם לא ביטלו מדריכים

רועי ברקוביץ':  למה זה קורה? כי זו בדיוק הנקודה שמבהיר פה גם יואב

רועי ברקוביץ':  הרגולציה לא קובעת להם, או שאם לא תקבע להם, מה שיקבע להם את הצורך במדריכים זה אותו אדם בן שמונים שמגיע, כי הם רוצים לשמר את הלקוחות

רועי ברקוביץ':  אנחנו צריכים להשתחרר מהצורך הזה

סימון דוידסון: אתה מחזק את מה שאמרתי

סימון דוידסון:  לא ביטלו מדריכים כי יש חשיבות למדריך בחדר הכושר

סימון דוידסון:  אתה פשוט לא רוצה להכריח אותם, ושזו תהיה החלטה שלהם

רועי ברקוביץ': נכון

רועי ברקוביץ':  יתרה מזאת, גם לגבי קטינים - לא קיבלנו פניות בתחום הזה לגבי אפליית קטינים

רועי ברקוביץ':  רוב המדריכים הקיימים מוכשרים גם לקטינים

רועי ברקוביץ':  בסופו של דבר, מכון כושר שלא יקבל קטינים, יבריח יחד איתם גם את הוריהם ואת הסביבה

רועי ברקוביץ':  יש להם רצון ומה שמוביל אותם בקבלת החלטות זה לשמר לקוחות, לסמן את לקוחות העתיד, ולהיות גוף מוביל באזור בו הם נמצאים, ולהתייחס לכוחות השוק, ולאו דווקא הרגולציה שלנו

סימון דוידסון: האם הבקשה שלכם היום היא להאריך את התקנה?      

יואב רם: להאריך את הוראת השעה ב-12 חודשים על מנת לאפשר לנו לבצע את עבודת המטה הנדרשת ולהציג את המדיניות לשר

סימון דוידסון: ומה אתם רוצים לעשות בעוד 12 חודשים?     

רועי ברקוביץ: אנחנו נבוא מגובשים, ואם אנחנו, במסגרת מדיניות השר, מגישים בקשה לביטול חוק מכוני הכושר או לא

גלעד מלכא: או שנעשה תיקון חקיקה לעניין הפטור המפורט בהוראת השעה

סימון דוידסון: אני מבין שזה סיפור לעשות עכשיו שינוי בתקנה

יוסף טייב: סימון, אני חושב שזה גם לא נכון להתחיל לנגוע בתקנה כל 12 חודש

סימון דוידסון: אני מסכים

סימון דוידסון:  זה משהו שצריך להיות בחקיקה עכשיו ולא בתקנות

יואב רם: נכון

יואב רם:  שוב, המטרה בהארכת הוראת השעה היא אחת, והיא לקבל החלטה האם אנחנו הולכים לביטול החוק או לתיקון חקיקה

יוסף טייב: מיטל, בבקשה

מיטל בק: תודה רבה

מיטל בק:  מיטל בק, מנהלת תחום חינוך במועצה לשלום הילד

מיטל בק:  תודה על הדיון ועל האפשרות לקחת בו חלק

מיטל בק:  המטרה שלנו, ואני חושבת שהיא משותפת לכל היושבים כאן, היא שילדים יעסקו בספורט

מיטל בק:  אין בכלל חולק על העניין הזה

מיטל בק:  ספורט תורם לבריאות הגוף, הנפש, ומפתח מיומנויות רבות

מיטל בק:  המטרה המשנית שלנו היא שקטינים, כמובן, לא ייפגעו בזמן שהם עוסקים בספורט

מיטל בק:  למטרה זו שותף גם משרד הספורט

מיטל בק:  יש לנו גם פרויקטים משותפים איתם, וגם משרד הבריאות בפרויקטים שונים שהם מקדמים בשביל לעודד ילדים לעסוק בספורט

מיטל בק:      החשש שלנו שמתעורר עם הארכת הוראת השעה הזו הוא ברור

מיטל בק:  אנחנו חוששים שהיעלמות מדריכים ממכוני הכושר תדיר בהכרח קטינים מכניסה שלהם שם

סימון דוידסון: אבל אנחנו מחייבים אותם

מיטל בק: נכון

מיטל בק:  מצד אחד, אנחנו מחייבים אותם

מיטל בק:  אבל מדובר כאן על הארכה נוספת

מיטל בק:  כבר האריכו ב-18 חודש, ואנחנו מדברים פה על עוד 12 חודש

מיטל בק:  בתקופה הזו אנחנו לא שומעים שנעשה הרבה

מיטל בק:  אני מבינה שהיו כנראה מגבלות כאלו ואחרות, אבל ללא נתונים קשה להאריך אוטומטית את ההוראה הזו

יוסף טייב: זה לא אוטומטית, יש פה דיון

מיטל בק: העמדה שלנו היא שאנחנו לא רוצים שזה יאורך

מיטל בק:  אם תאריך היעד הוא יוני, אז אפשר להיפגש כאן עוד מספר שבועות ולשמוע נתונים יותר מדויקים

מיטל בק:  לגבי זה שלא נשמעו תלונות מקטינים - אנחנו חייבים לבוא ולומר שקטינים לא תמיד יודעים לבוא ולהתלונן

מיטל בק:  הם לא יודעים בפני מי ואיפה

יואב רם: ההורים שלהם יודעים היטב להתלונן

מיטל בק: ההורים שלהם לא תמיד יידעו מה קרה להם אחר הצוהריים

יואב רם: יתרה מזאת, ההורים שלהם מתלוננים על דברים שונים בנושא מכוני כושר

יואב רם:  אנחנו כן מקבלים תלונות על מכוני כושר

יואב רם:  לא בעניין הזה, לא בעניין של נוכחות מדריכי קטינים

יואב רם:  השאלה היא האם המועצה לשלום הילד, לדוגמה, קיבלה איזושהי פנייה

מיטל בק: אנחנו לא קיבלנו פנייה בנושא זה

מיטל בק:  אבל זה שאין תלונות בנושא, לא אלינו ולא אליכם, לא אומר שלא קיימת הדרה של קטינים ממכונים

מיטל בק:  וזה החשש שלנו

מיטל בק:  אנחנו רוצים לבוא ולשמוע יותר נתונים

מיטל בק:  האם שוחחתם על קטינים? עם כמה קטינים שוחחתם? כי אנחנו שוחחנו בפרלמנט הנוער עם קטינים שמשתתפים באופן קבוע במכוני כושר

יוסף טייב: ומה הם טוענים?     

מיטל בק: קודם כול, הפעילות הזו היא אחת הפעילויות הכי חשובות להם, לפחות לגבי אלו שמתעניינים בספורט

יואב רם: האם הם טענו לאפליה? האם מישהו מהם טען שמנעו מהם להיכנס לחדר כושר?     

מיטל בק: אני לא יכולה ללמוד מנתון של קטין אחד או לא

יוסף טייב: מיטל, את שואלת אותם אם הם שוחחו עם קטינים

יוסף טייב:  באותה נשימה את אומרת: אנחנו כן שוחחנו איתם

יוסף טייב:  שאלתי אותך מה יצא לכם באותו מפגש

מיטל בק: אין לי דאטה על המון קטינים

מיטל בק:  אני מציעה למשרד: בואו, תעשו סקר

מיטל בק:  הם רוצים לדבר עם המכונים, עם המפעילים ועם המדריכים

מיטל בק:  בואו, תערבו גם את הקטינים בשיח הזה

מיטל בק:  אנחנו גם יכולים לסייע

מיטל בק:  יש לנו פרלמנט נוער ואפיק קבוע של שיתוף בני נוער

מיטל בק:  אנחנו נשמח לסייע בדבר הזה ולעזור להביא נתונים

מיטל בק:  זה שאין נתונים כרגע, זה לא אומר שאין תלונות

מיטל בק:  קטינים לא תמיד יודעים על הזכויות שלהם

מיטל בק:  אנחנו עסוקים בזה ביום-יום

מיטל בק:  זכויות ילדים הוא לא דבר שהוא כול כך ברור

מיטל בק:  גם לא להורים

מיטל בק:  אנחנו גם יודעים שקטינים לא משתפים את ההורים שלהם בבעיות שקורות להם

יוסף טייב: יואב, אתה רוצה להתייחס?     

יואב רם: כן, בהחלט

קריאה: אני מקבל את הבקשה

סימון דוידסון: אני אחראי על הנושא הזה של הקטינים, אני הכנסתי אותו

סימון דוידסון:  אין פה הדרה

סימון דוידסון:  להיפך, אנחנו באנו ושמרנו על הקטינים

מיטל בק: התקנות שעוסקות בחובה שיהיה מדריך כשקטין מתאמן, עדיין קיימות

מיטל בק:  המשרד רוצה לבטל את החוק הזה כמעט לגמרי, וכפועל יוצא מזה גם את אותן תקנות

סימון דוידסון: זה לא על השולחן

מיטל בק: לא כרגע, לטווח הרחוק

מיטל בק:  אנחנו מדברים על הרציונל, אבל זה לא כרגע

יוסף טייב: מיטל, המשרד בא עם עמדה מקצועית ואומר שכך זה מתנהל ברוב המקומות בעולם

יוסף טייב:  יכול להיות שהם יקבלו נתונים ודעתם תשתנה, אבל כרגע המשרד אומר: אנחנו נוטים לזה שצריך לבטל בכלל את החוק הזה של מכוני הכושר

יוסף טייב:  זה לא הולך לקרות מחר, וזה לא הולך לקרות ללא נתונים

יוסף טייב:  אנחנו גם לוקחים בחשבון שב-18 החודשים שעברו, היו גם בחירות באמצע ושהשר השתנה

יוסף טייב:  אני חושב שכן ראוי לתת למשרד אפשרות לבדוק את הנושא הזה באמת לעומק

יוסף טייב:  אנחנו כאן לארבע שנים

יוסף טייב:  אנחנו לא הולכים לשום מקום, סימון

יוסף טייב:  ולכן, אני חושב שתהיה באמת לשר, עם גורמי המקצוע שלו במשרד, אפשרות להוביל איזשהו מהלך, להביא נתונים

יוסף טייב:  כרגע אנחנו לא - - -      

מיטל בק: כל מה שאני אומרת הוא שלמשרד יש אחריות

מיטל בק:  אנחנו שומעים שאין מספיק תקני פיקוח, שלא נמצא מספיק בשטח - - -     

יוסף טייב: מה זה "אין מספיק"? אין בכלל

מיטל בק: אין בכלל תקני פיקוח

מיטל בק:  הייתי עדינה

יוסף טייב: לא אני אמרתי, המשרד אמר

מיטל בק: נכון

מיטל בק:  אנחנו חוששים באמת מפגיעה בשלומם של הקטינים, ואנחנו באים ומביעים זאת פעם אחר פעם בדיונים בנושא זה

יוסף טייב: אבל איך אנחנו פוגעים בשלומם אם המדריכים חייבים להיות אצל הקטינים?     

מיטל בק: אני אומרת שאם לא יהיו בשטח מדריכים גם למבוגרים, אז גם המכונים לא יעסיקו בכלל מדריכים ולא ירצו שהקטינים יבואו אליהם

מיטל בק:  אולי לא מספיק

יוסף טייב: אבל אנחנו רואים שזה לא קורה

מיטל בק: הם אומרים שזו אוכלוסייה מועדפת, וזה נכון על פניו

מיטל בק:  אבל הם יכולים להצר את צעדיה ולהגיד להם לבוא בשעות מסוימות ובימים מסוימים, ואנחנו רוצים שהדבר הזה יהיה פתוח בכל שעה

מיטל בק:  אני מבינה שזה יוצר קושי עבור המכונים והמפעלים

מיטל בק:  אנחנו מבינים את הקושי הכלכלי ואת הרגולציה שמנסים לסדר כאן

מיטל בק:   זה כבר נאמר

מיטל בק:  זה היה השיקול המרכזי כשזה הובא לשולחן הכנסת

מיטל בק:  אבל אנחנו לא בקורונה, זה לא כבר הדיון

יוסף טייב: מיטל, אבל אם הנושא לא צץ בכל התקופה הזו, למה שהוא פתאום יצוץ?      

מיטל בק: מה הכוונה בזה ש"הוא פתאום יצוץ"?     

קריאה: אין תלונות

מיטל בק: לא עשיתם סקר רוחב בקרב קטינים

גלעד מלכא: אבל את עשית

מיטל בק: אני לא עשיתי סקר

מיטל בק:  זה לא מה שאמרתי

מיטל בק:  אמרתי שאנחנו מציעים לסייע לעשות סקר

מיטל בק:  אני דיברתי עם קטין אחד שאני פוגשת בפרלמנט הנוער

מיטל בק:  זה לא סקר בנושא

גלעד מלכא: אז זה חלק מהדברים שנעשה במסגרת החוק

גלעד מלכא:  זה לא רלוונטי כרגע לעניין התקנה עצמה

מיטל בק: אנחנו נשמח מאוד

יוסף טייב: אפשר לבקש שהמשרד יעשה

יוסף טייב:  זאת אומרת, בלי קשר לתקנה

גלעד מלכא: אפשר בתיאום איתה

גלעד מלכא:  בהחלט, רועי

יוסף טייב: לא, עזוב אותה

יוסף טייב:  היא לא קשורה

יוסף טייב:  אני אומר למשרד עצמו

מיטל בק: זו לא החובה שלנו - - -      

גלעד מלכא: יש לה נגישות לקבוצת תלמידים

יוסף טייב: האם יש למשרד אפשרות לצאת עם איזשהו סקר בתוך מערכת החינוך ובבתי הספר? תמצאו איזשהו רעיון

יוסף טייב:  בואו נשמע

מיטל בק: למשרד החינוך יש גישה למאות אלפי קטינים

יוסף טייב: יואב, רועי, בלי קשר לזה שאנחנו מאריכים את התקנה, האם יחד עם זה שאנחנו מאריכים את התקנה לתקופה שאתם מבקשים, המשרד יכול, וזה כמובן יירשם בפרוטוקול, להוביל איזשהו סקר עומק על הסיפור הזה? זה גם יעזור לכם לבוא עם נתונים לפה

גלעד מלכא: הוא אולי יכול להוביל בדיקה

יואב רם: יש שני דברים שונים

יואב רם:  המשרד מקיים מדי מספר שנים סקר בני נוער בנושא ספורט ופעילות גופנית בשיתוף עם HSBC ועם משרד החינוך או משרד הבריאות

יואב רם:  זה סקר מאוד מקיף, שמובל על ידי פרופ' הראל פיש מאוניברסיטת בר אילן

יואב רם:  אנחנו התקשרנו עם אוניברסיטת בר אילן בנושא הזה בשלהי 2022, והסקר אמור לצאת לדרך במהלך השנה

יואב רם:  מאחר והוא מתקיים בבתי הספר עצמם, כנראה שהוא יתחיל בפועל רק בשנת הלימודים הקרובה

יואב רם:  מאחר וזהו סקר עומק, שמתייחס להרבה מאוד תחומים כמו בריאות חינוך, ספורט, זה סקר שלוקח הרבה מאוד זמן

יואב רם:  חלק מהשאלות שאנחנו ביקשנו להוסיף, וקיימות בסקר, מתייחסות לסוגי פעילות גופנית שבני נוער עוסקים בהם, ובכלל זה גם אימון בחדר כושר

יואב רם:  נתונים, לפחות בחלק מהנושאים שמדובר בהם, יהיו לנו

יואב רם:  לגבי מה אחוז בני הנוער שמתאמנים בחדרי כושר, איפה הם מתאמנים וכו' - אלו דברים שכן

יואב רם:  מיטל מבקשת נושא אחר לגמרי, ולגביו אני לא רואה דרך שאפשר כרגע, לפחות, לקבל נתונים

יואב רם:  אבל אם חושבים על הדברים שנאמרו, הרי אנחנו נמצאים בהסדר רגולטורי ספציפי כיום, וגם לפני שנה וחצי, וגם לפני 20 שנה

יואב רם:  היה אותו הסדר

יואב רם:  לא נעשה שום שינוי לגבי קטינים, כך שאני לא מבין איזה שינוי היינו אמורים למדוד את ההשפעה שלו

יואב רם:  לא היה שום שינוי

יואב רם:  מכוני כושר מחויבים במדריך אימון קטינים בכל עת שקטין נמצא

יואב רם:  מכוני כושר יכולים היו לקבוע לפני חמש, עשר ועשרים שנה שהם פותחים לקטינים בשעות ספציפית, כי רק אז הם רוצים להביא מדריך כושר שמוסמך גם לאימון קטינים

יואב רם:  זה לא אותו מדריך כושר

יואב רם:  זה לא השתנה בשנה וחצי האחרונות, לא השתנה מהיום, ובשנה הקרובה

יואב רם:  זה כן ישתנה אם ההחלטה של המשרד תהיה לבטל את החוק מכל וכול, ובהתאם אנחנו נוכל - - -      

רועי ברקוביץ': בכל מקרה, אנחנו מבינים היטב גם ממך וגם מהמועצה לשלום הילד שנושא הקטינים הוא הנושא הכי אקוטי

רועי ברקוביץ':  אם נרצה בעתיד לבטל את חוק מכוני הכושר, אנחנו נפעל בשיתוף המועצה לשלום הילד

רועי ברקוביץ':  אנחנו נמצא דרך איך לבדוק מה קורה באמת בפועל במכוני הכושר הקיימים, איזשהו מדגמי, כדי לתת איזשהו שיקוף למצב הקיים

רועי ברקוביץ':  אנחנו נמצא דרך מול מכוני הכושר ומול הרשתות לייצר איזשהו שאלון כדי לראות מהו המצב הקיים ואיך מתייחסים באמת לקטינים במועדוני הכושר הקיימים

יוסף טייב: רועי ויואב, אני נוטה כן להאריך

יוסף טייב:  אני רק רוצה להיות בטוח שאנחנו לא חוזרים על אותו סיפור עוד 12 חודש

יוסף טייב:  כמה זמן במשרד אתם צריכים כדי להגיש לוועדה איזושהי תוכנית עבודה עם זמנים, כאשר לפי אותה תוכנית עבודה אני יודע שאתה מגיע לפה עוד שנה ואומר: אנחנו אחרי העבודה?     

רועי ברקוביץ': תקבל בתוך שלושה חודשים

רועי ברקוביץ':  חודשיים

יוסף טייב: אני נותן לך שלושה חודשים

יוסף טייב:  אני מפרגן לו

יוסף טייב:  אני אחרי לילה, אין לי כוח לריב

מיטל בק: כל מה שאנחנו מבקשים הוא שבריאות ושלום הילדים יעמוד לנגד עיניכם כשאתם מנסים לקבל החלטות, גם לגבי הוראת השעה הזו, גם לגבי ביטול החוק והתקנה שיהיה שם מדריך לקטינים

מיטל בק:  אנחנו לא יודעים אם היתה הדרה או לא

מיטל בק:  נכון, זו השאלות שבאתי איתן לדיון הזה, ולא קיבלתי תשובות

מיטל בק:  אבל זה לא שלא קיבלנו מידע על זה, זה לא אומר שזה קורה, ולא אומר שזה משהו שעלול לקרות

מיטל בק:  בפועל, אם לא יהיו שם מספיק מדריכים, והמשרד מסיר את ידו מהאחריות הזו ומהפיקוח הזה, יותר ויותר קטינים עלולים להיפגע

מיטל בק:  זה החשש שבאתי להשמיע כאן היום, וזה מה שאנחנו רוצים שיישאר בסיפה של דבריי

מיטל בק:  נשמח לעמוד איתכם בקשר ולסייע גם בקידום של סקר או בשיח עם בני נוער

מיטל בק:  אנחנו נשמח לשתף פעולה בנושא זה

יוסף טייב: בסדר גמור

יוסף טייב:       צחי, היועץ המשפטי, בבקשה

צבי יהודה: אני רק רוצה לוודא

צבי יהודה:  בשיטת הסלאמי, כמו שתיארתם, המשטר הרגולטורי של חדרי הכושר הולך ופוחת

צבי יהודה:  בהסדרה הרגולטורית אין כבר חובת רישוי עסקים, אין ביטוח, ולמעשה אתם אפילו רוצים לשקול ביטול כל חוק מכוני הכושר

צבי יהודה:  כל עוד זה לא בוטל, כרגע הוא המשרד הוא הגורם הרגולטורי שאחראי על מכוני הכושר

צבי יהודה:  אבל אין לכם מפקחים, אין שום אכיפה, אין שום דרך לדעת

צבי יהודה:  למעשה, מדבריכם פה בדיון, אתם שולחים כל מתאמן באשר הוא קטין, גיל שלישי, בגיר, לא משנה מה, להתמודד עם כל דבר שיכול לקרות בעולם של נזיקין, תביעות ביטוח, וכיוצא בזה

יואב רם: יתרה מזאת, בחוק עצמו אין שום הסמכה, לא לפיקוח ולא לשום בקרה אחרת

יואב רם:  כלומר, מלכתחילה אין

צבי יהודה: אז איך אתם יודעים שכבר היום מכוני הכושר עומדים בדרישות החוק? אתם כתבתם דרישת שלט

צבי יהודה:  האם יש שילוט? האם מישהו יודע שהשלט הזה קיים או לא?      

יואב רם: כשמגיעה אלינו טענה או תלונה דרך פניות ציבור או תלונות ציבור, אנחנו מבקשים ממפקחים מחוזיים שלנו שעומדים בקשר עם הרשויות

יואב רם:  עד היום זה היה הרבה יותר קל כי הרשויות המקומיות היו אחראיות מכוח חוק רישוי עסקים על הנושא הזה ולא המשרד שלנו

יואב רם:  אנחנו כן מנסים לבדוק מול מכוני הכושר במקרה של תלונה, האם התלונה מוצדקת או לא, ועונים לפונים בהתאם

יואב רם:  אין לנו, לא הסמכה בחוק ולא תקני פיקוח ולא תקני בקרה, וגם לא הסמכה לעשות שום ביקורת או בקרה במכוני כושר מלכתחילה

יואב רם:  מעולם גם לא היתה

יואב רם:  הבקרה היחידה שהיתה בעבר עד לתיקון חוק רישוי עסקים נגעה לנושא של העמדת המכשירים בחדר הכושר, המרחק בין המכשירים וכד' - זה הכול

רועי ברקוביץ': וזה היה לצורך מתן רישיון בלבד

רועי ברקוביץ':  אין לנו פיקוח על המון דברים

צבי יהודה: אבל כמו שאמרתם, גם אם מגיעה תלונה ומצאתם אותה מוצדקת, מה המשמעות של זה?     

יואב רם: בשורה התחתונה, אין לנו שום יכולת אכיפה

יואב רם:  אנחנו יכולים לשלוח את המתלונן למועצה לצרכנות או למשטרה

יואב רם:  אבל בפועל אין שום יכולת למשרד התרבות והספורט לעשות שום דבר - לא אכיפה, לא בקרה, ולא פיקוח

מיטל בק: המשרד חייב להיות פה רגולטור

מיטל בק:  יש פה בעיה חמורה מאוד, אדוני, הרבה מעבר לקטינים

יוסף טייב: יואב, אני מבין את זה שאתה אומר שהחוק לא מאפשר

יוסף טייב:  אבל יכול להיות שצריך באמת לתקן את החוק שם

מיטל בק: לתקן את זה

מיטל בק:  זה בדיוק המקום של הבית הזה לבוא ולתקן את זה

יואב רם: בעיניי, אחד מהשיקולים לבטל את החוק הוא מכיוון שמדובר ברגולציה שאין לה שום שיניים בשום מקום

יואב רם:  אני די משוכנע שמשטרת ישראל, לצערי הרב, גם אם תגיע אליה תלונה, לא תעשה שום דבר בנושא

יוסף טייב: או להיפך - לתת לה שיניים

מיטל בק: בדיוק

מיטל בק:  אדוני, המשרד חייב להיות פה רגולטור

יואב רם: שיניים, תקנים וסמכויות

רועי ברקוביץ':  1,900 מכוני כושר ומכונים אחרים

רועי ברקוביץ':  אתה לא יכול לשמור על - - -     

מיטל בק: 540,000 פעוטות

מיטל בק:  אפשר להוסיף רישוי ופיקוח כששלומם של ילדים חשוב ושל אוכלוסיות בסיכון

מיטל בק:  דיברנו על זה אתמול

יוסף טייב: יואב, אני מבין את הרצון להוריד רגולציה

יואב רם: אנחנו נשמח לתוספת תקנים למשרד התרבויות והספורט

יואב רם:  אנחנו ממש נשמח לתוספת תקני פיקוח, אכיפה, סמכויות וכו' וכו'

יואב רם:  אבל זה לא רלוונטי

יואב רם:  בטח לא לדיון הנוכחי

יוסף טייב: יש הבדל בין מצוי לרצוי

יוסף טייב:  יחד עם זאת, אני אומר לך את האמת

יוסף טייב:  אני לא רגוע לבטל את הכול ולהגיד: חברים, תיכנסו למכוני כושר

יוסף טייב:  תסדרו, יהיה טוב - שיטת מצליח

גלעד מלכא: דיון מעולה לעניין ביטול החקיקה

יואב רם: מי הגורם המוסמך לפקח, לבקר או לאכוף על מתקני הנינג'ה שמפוזרים בכל רחבי הארץ? אני מניח שמספרם לא פחות ממכוני הכושר

יוסף טייב: אני אבדוק את זה, אבל מן הראוי שהרשות המקומית תפקח על זה

יואב רם: אבל רק בחוק ההסדרים האחרון בוטל הצורך גם למכוני כושר, מעבר למתקני נינג'ה או למתקני כושר בשטוח פתוח

מיטל בק: זה ששלומם של ילדים נפגע במקום אחד, לא אומר שצריך להמשיך ולפגוע בהם במקום אחר

גלעד מלכא: אבל כל השיח הזה הוא לעניין ביטול החוק

יוסף טייב: אני מסכים איתך

מיטל בק: אבל זה משליך בהכרח

יואב רם: לגבי מתחמי טרמפולינה שפועלים - אני לא מכיר שיש פיקוח ממשלתי או רגולטורי בנושא

יואב רם:  אלו מתקנים מסוכנים בהרבה מהמתקנים שנמצאים בחדר הכושר

יוסף טייב: אני מסכים איתך

רועי ברקוביץ': אנחנו גם יודעים שברגע שקטינים מגיעים למכוני הכושר, אז ההדרכה היא הרבה יותר משמעותית

רועי ברקוביץ':  יש להם מודעות לזה

רועי ברקוביץ':  זה לא העולם שהיה פעם כשנחקק החוק

רועי ברקוביץ':  ההדרכה היום היא כול כך מקצועית, וההשקעה בשמירת הלקוחות היא כול כך גדולה, ואנחנו לא רואים ולא מזהים שום בעיה בכל הקטע הזה של החשש לשלומם של  הקטינים והמבוגרים

יוסף טייב: כשנגיע לשם, אנחנו נדון סביב הנושא

יוסף טייב:  אני לא רגוע בנושא זה

יוסף טייב:  אבל אני כן נוטה להאריך את תוקף התקנות ב-12 חודש, כפי שהמשרד מבקש

יוסף טייב:       צחי, תקרא, בבקשה

צבי יהודה: נוסח התקנות המוצעות על ידי משרד התרבות והספורט:     תקנות מכוני כושר (רישוי ופיקוח)(פטור מנוכחות מדריך בחדר כושר)(הוראת שעה)(תיקון מס

צבי יהודה: ), וזה ייקבע בהמשך, התשפ"ג-2023      בתוקף סמכותי לפי סעיף 3 לחוק מכוני כושר (רישוי ופיקוח), התשנ"ד-1994, באישור ועדת החינוך, התרבות והספורט של הכנסת, אני מתקין תקנות אלה:     תיקון תקנה 2

צבי יהודה:   1

צבי יהודה:  בתקנות מכוני כושר (רישוי ופיקוח) (פטור מנוכחות מדריך בחדר כושר)(הוראת שעה), התשפ"ב-2021, בתקנה 2(א) במקום "עד 18 חודשים" יבוא "עד 30 חודשים"

יוסף טייב: מי בעד? מי נגד?      

יוסף טייב: התקנות אושרו

יוסף טייב: פה אחד

יוסף טייב:  מזל טוב

יוסף טייב:       אני רק רוצה לומר דבר אחד

יוסף טייב:  כפי שאמרתי, רועי ויואב, אני באמת מבקש שתגישו לוועדה תוכנית מסודרת, כמו שסיכמנו, תוך שלושה חודשים, בסדר? אני מקווה שלא תצא תקלה מתחת ידינו

יוסף טייב:       הישיבה נעולה